2023 2 24
LT
Europos Sąjungos oficialusis leidinys
L 60/3
2.2.4.
kito tipo stabdžių įranga, visų pirma atsižvelgiant į tai, ar yra priekabos stabdymo įranga ir ar yra elektrinė stabdžių sistema;
2.2.5.
variklio tipas;
2.2.6.
pavarų skaičius ir pavarų perdavimo santykiai;
2.2.7.
pagrindinės pavaros perdavimo santykiai;
2.2.8.
padangų matmenys;
2.3.
stabdžių sistema – dalių derinys, skirtas riedančios transporto priemonės greičiui tolygiai mažinti ar jai sustabdyti arba užtikrinti, kad sustabdyta transporto priemonė nepradėtų važiuoti; šios funkcijos nuro­ domos 5.1.2 punkte.
Sistema yra sudaryta iš valdiklio, pavaros ir paties stabdžio;
2.4.
valdiklis – vairuotojo tiesiogiai valdoma dalis, kuria pavarai perduodama stabdyti ar jai valdyti būtina energija.
Ši energija gali būti vairuotojo raumenų jėga, vairuotojo valdomo kito šaltinio energija arba šių skirtingų energijos rūšių derinys;
2.5.
pavara – tarp valdiklio ir stabdžio įrengtas sudedamųjų dalių derinys, užtikrinantis šių dalių funkcinę sąveiką.
Pavara gali būti mechaninė, hidraulinė, pneumatinė, elektrinė arba mišri.
Jeigu stabdymo jėga sukuriama vien vairuotojo nevaldomo energijos šaltinio arba kartu naudojant tokį šaltinį, energijos rezervas sistemoje taip pat laikomas pavaros dalimi.
Pavara atlieka dvi nepriklausomas funkcijas: valdymo pavaros ir energijos pavaros.
Šioje taisyklėje viena pati vartojama sąvoka „pavara“ reiškia ir valdymo pavarą, ir energijos perdavimo pavarą;
2.5.1.
valdymo pavara – pavaros sudedamųjų dalių derinys, kuriuo valdomi stabdžiai, apimantis valdymo funkciją atliekančias sudedamąsias dalis ir būtiną energijos rezervą (-us);
2.5.2.
energijos perdavimo pavara – sudedamųjų dalių, stabdžiams teikiančių jiems veikti būtiną energiją, derinys, apimantis stabdžiams veikti būtiną energijos rezervą (-us);
2.6.
stabdys – dalis, kurioje sukuriamos riedančią transporto priemonę stabdančios jėgos.
Stabdys gali būti trintinis (kuriame jėgos susidaro dėl dviejų viena kitos atžvilgiu judančių transporto priemonės dalių trinties), elektrinis (kuriame jėgos susidaro dėl dviejų viena kitos atžvilgiu judančių, tačiau nesiliečiančių transporto priemonės dalių elektromagnetin ės sąveikos), hidraulinis (kuriame jėgos susidaro dėl tarp dviejų viena kitos atžvilgiu judančių transporto priemonės dalių esančio skysčio poveikio) arba variklio (kuriame jėgos susidaro papildomai didinant ratams perduodamą variklio stabdymo jėgą);
2.7.
skirtingi stabdžių sistemų tipai – sistemos, kurių skiriasi šios pagrindinės savybės:
2.7.1.
sudedamosios dalys, turinčios skirtingas charakteristikas;
2.7.2.
sudedamoji dalis, pagaminta iš skirtingų savybių medžiagų, arba sudedamoji dalis, besiskirianti forma ar dydžiu;
2.7.3.
skirtinga sudedamųjų dalių sąranka;
2.8.
stabdžių sistemos sudedamoji dalis – viena iš atskirų dalių, kurios surinktos sudaro stabdžių sistemą;
2.9.
laipsniškas tolydusis stabdymas – stabdymas, kurio metu, kai įranga veikia įprastai, jungiant stabdžius tenkinamos šios sąlygos (žr.
2.16 punktą):
2.9.1.
vairuotojas bet kuriuo metu valdikliu gali padidinti arba sumažinti stabdymo jėgą;
2.9.2.
stabdymo jėga keičiasi proporcingai valdiklio veikimui (monotoninė funkcija);
2.9.3.
stabdymo jėgą galima lengvai ir pakankamai tiksliai reguliuoti;